
Вълнуваща изява на хората от третата възраст

По случай 1 октомври-Международният ден на пенсионера в Плевен на същия този ден от 14 часа в общинска зала 'Катя 
Попова' се проведе грандиозен концерт . Той се организира от Община Плевен, като главните ръководещи на този триумф бяха организаторките от Клубовете на хората с увреждания и пенсионера в града. Основната идея бе всички тези възрастни хора членуващи в тях,да покажат с каква дейност се занимават и най-вече, че все още допринасят с нещо за обществото, че са полезни и пълноценни.

Концертната изява премина под мотото  '2012година- година на хората от третата възраст'. Гости на тържеството бяха г-жа Латинка Гъркова, главен експерт в отдел 'Здравеопазване' към общината, г-жа Таня Митранова, завеждащ сектор 'Спорт' а също така и г-жа Виолета Огнянова, Председател на Областния съюз на пенсионерите. След вълнуващото встъпление на водещата за идеите на клубовете, на тяхната дейност, на това пенсионерите да живеят пълноценно бе дадена думата за поздравления. Поздравление от името на г-н Алексей Зелов, Изпълняващ временно  длъжността на кмет на общината поднесе г-жа Латинка Гъркова, поздравление бе прочетено и от г-н Любомир Петков, Председател на общинската организация на БСП и от г-жа Огнянова.

Северняшкият ансамбъл за народни песни и танци 'Иван Вълев' с двадесет минутна програма откри концерта. Участие взе и студио 'Модерен балет' с ръководител Венцислав Петков при Център за работа с деца, които изпълниха много хубави брейк танци.

От клубовете програмата от криха членовете на клуб 'Мизия' с организатор Галина Тончева. Това бяха група 'Кайлъка' за синхронни физкултурни съчетания под музикален съпровод с ръководител Цветанка Енчева, група 'Планински звуци' с ръководител Живка Петрова, сатирична група 'Калина' рецитал на група 'Поетично слово' както и изключителен скеч 'Ромео и Жулиета'. Клубът при Данаил Попов с организатор Християна Пантелеева се представи с групата 'Пендара' за народно пеене с ръководител Николина Станчева. Песента 'Лале ли си, зюмбюл ли си' в нейно изпълнение накара цялата зала да потръпне от удоволствие. Клубът на Сан Стефано с организатор Дияна Вълчиновска представи група 'Бисери' за автентичен фолклор с ръководител Борислав Лазаров и солист Калинка Рачева. Клубът на Гренадирска 30 с организатор Малинка Табакова се представи с група 'Пей, сърце'. Въпреки трудностите, които тези хора имат със зрението, показаха завидна воля и талант. Техен ръководител е Живка Петрова. Клубът на Гюмюрджина с организатор Мая Добрева се представи с групата 'Настроение' с ръководител Левена Граматикова. Клубът на Гренадирска 34 с организатор Николинка Димитрова се представи с група 'Балкански ритми' с ръководител Борислав Лазаров и вълнуващ рецитал. Клубът ,Освобождение, при бл. Росица с с организатор Пенка Маринова представи група 'Детелина' с ръководител Живка Петрова.

И като финал на това мило и вълнуващо събитие, пред входа на залата  Общински духов оркестър засвири, за да се извие кръшно българско хоро. Хората от третата възраст показаха, че младостта често се връща в техните сърца и емоции.

инж. Р. Петков, организатор клуб

Седми международен фестивал на хората с увреждания-Поморие 2012 с плевенски участник

С официална пресконференция на 23 август в Поморие започна Седмият международен музикален фестивал на талантливите хора с увреждания.
В конференцията взеха участие Минчо Коралски, изп. директор на Агенцията за хората с увреждания, Йордан Стефанов, председател на Фондация „Сила за живот”, Диана Апостолова, зам. кмет на община Поморие, участници и гости на форума. Музикалният фестивал се проведе на 24 и 25 август 2012 г. от 20.00 ч. на централния площад в Поморие.Той се организира от Фондация “Сила за живот” и се осъществява с подкрепата на Агенция за хората с увреждания към Министерството на труда и социалната политика и Община Поморие. Тази година фестивалът нямаше конкурсен характер и е в памет на бившия председател на фондация “Сила за живот” Пламен Толев. През първия ден се изявиха участници с фолклорна програма, а през втория- поп музиканти. Отново взеха участие Орхан Мурад, Кристиян Григоров – Криси; Илона Калчева, Роберт Абрашев, Румен Михайлов; Иван Караиванов, Катя Минчева, Нели Събева и Пламен Атанасов, танцова формация “Танцувам не по-различно от теб”, гости от Македония, както и други даровити хора с различни възможности.
Отборът по шахмат при ССБ-Плевен,участник в силен републикански турнир

От 3 до 5 септември 2012г. в гр.Монтана се проведе републикански турнир по шахмат с участието на отбори на спортни клубове , членове на Спортната федерация „Спорт за хора със зрителни увреждания". Турнирът беше открит от кмета на гр.Монтана.

Отборът на плевенските участници включваше Володя Атанасов/ капитан/, Ахмет Киримходжа, Дочо Дочев и Цветан Танев лично поканени от кмета на Монтана.

Отборът на СКХЗУ "Пауталия спорт-2005" участва по покана на СК „Феникс"- Монтана. Отборите бяха от 4 състезатели.От страна на кюстендилския отбор участваха Динко Даскалов - капитан на отбора, Борислав Лазаров , Кънка Витова 

Национален туристически събор на Съюза на глухите се проведе в село Рибарица, Тетевенска община. Мащабната изява бе на 6, 7 и 8 септември и свика над 1000 членове на Съюза на глухите в България.

Те са заедно, за да покажат невероятните си възможности си в художествените танцови изпълнения, както и в песенното изкуство със синхронно изпълнение на жестов език.

Тази година проявата бе под патронажа на Пенка Ганева, кмет на село Рибарица, и се организира със съдействието на Областните управители на Ловеч и Плевен. Дойдоха и много гости от организациите на глухите хора от Европа.

Поход за независимост на хората с увреждания

На 24 септември 2012г.  от 12.00 часа протест пред Министерски съвет събра стотици хора с увреждания на едно място, заедно с исканията им да не живеят повече в институции и затворени между четири стени, защото там се чувстват изолирани и ограничени. "Избор и възможност да го направим", това бе мотото на подписката предшествала похода, състояла се до 22 септември 2012. в пет големи града. 

Протестът беше наречен "Поход за независимост" нарочно, за да направи връзка с Деня на независимостта. Маршрутът бе с начало площад „Св. Неделя” и краен пункт пред Министерски съвет, организиран от Център за независим живот. С това събитие инициативата на Център за независим живот и на всички подкрепящи го организации на хора с увреждания, организаторите настояват за спазване на подписаната и от българския парламент Конвенция за правата на хората с увреждания. Стотици хора с увреждания заявиха категорично, че не желаят повече да живеят затворени и зависими в институции. Те се събраха пред Министерския съвет и нарекоха своя протест "Поход за независимост", организиран неслучайно след Деня на независимостта на всички българи.Хората с увреждания настояват парите, които държавата по закон е определила в бюджета си да бъдат давани навреме, регулярно и се увеличат. Хората с увреждания излязоха пред Министерски съвет и Народното събрание, за да поискат и нов Закон за хората с увреждания и Закон за личната помощ и да напомнят на управляващите, че и те имат право за независим живот. Остана горчивото усещане обаче, че протестът на хората с палките и униформите/ протеста на полицаите за по-високи заплати/  заглуши гласа на тези окаяни наши сънародници. Участниците в похода настояват за достъпна градска среда, която да им осигури възможност за пълноценен живот. Събитието у нас е реплика на "желанието" на правителството да повиши своето внимание към хората с увреждания.
Кметът на Плевен проф. д-р Димитър Стойков, областният управител Иван Новкиришки и директорът на Център по трансфузионна хематология оглавиха кампания за кръводаряване в Плевен

Недостиг има на най-популярните кръвни групи (О) и (А), обяви директорът на Районния център по трансфузионна хематология в Плевен д-р Лако Лаков. Липсата на достатъчно кръв е причина за отлагане на част от плановите операции в УМБАЛ „Д-р Георги Странски”, коментира изпълнителният директор на Университетската болница д-р Наташа Манева. Тя призова всички здрави граждани да дарят кръв и спасят човешки живот.

Близо 12 000 операции се извършват във второто по големина лечебно заведение в страната. Кръв е необходима и за лечение на хематологично и онкоболните. 49% от лечебната дейност на болницата е по спешност и ако част от плановите операции могат да се отложат при спешните това е невъзможно, допълни д-р Манева.

Кметът на Плевен проф. д-р Димитър Стойков и областният управител Иван Новкиришки апелираха към гражданите да дарят кръв. 

Като хирург проф. Стойков подчерта изключителните мерки за съхраняване на всяка капка от живителната течност в процеса на лечение с осигуряване на скъпи кръвоспиращи препарати и оперативни интервенции. Но нищо не може да замени нуждата от кръв, а даряването е напълно безвредно, подчерта плевенският градоначалник. А единственият източник на безопасна за здравето на пациента кръв е Районният център по трансфузионна хематология.

Проблемът с недостига на кръв засяга цялата страна, затова не може да се поиска съдействие от друг район, уточни д-р Лаков. Той призова всички здрави граждани от 18 до 65 години да се отзоват и дарявайки кръв да помогнат на нуждаещите се. 

Желаещите да се включат в благородната инициатива могат да направят това всеки делничен ден от 8 до 18.30 часа в Районния център по трансфузионна хематология.

Община Плевен

Благодарствено писмо

ДО

Г-Н РУМЕН ПЕТКОВ

ГЛАВЕН координатор

ВЕСТНИК „ВЯРА”
Относно Задълбочаване на сътрудничеството.
УВАЖАЕМИ  ГОСПОДИН ПЕТКОВ,

Бих искал да изразя моята благодарност за отразените във Вашия вестник материали, с които СЕ ПОПУЛЯРИЗИРА ДЕЙНОСТТА НА Института по приложна психология и физиопрофилактика и се дава надежда на читателите Ви с различни здравословни проблеми.

Института по приложна психология и физиопрофилактика /ИПП и ФП/ декларира своята готовност за задълбочаване и разширяване на съвместното ни сътрудничество.

Отправям покана към Вас за среща, на която бихме могли да обсъдим възможностите за реализиране на различни инициативи и проекти. Същата може да се състои на място удобно за Вас.

Предварително Ви благодаря.

С уважение,

Юрий Синенко

Председател ИПП и ФП

Красота в покоя

Една събота, през септември, времето слънчево, със семейството ми  решихме да направим кратка екскурзия до Етнографския комплекс "Етъра" край Габрово. Когато пристигнахме, не можахме да устоим на изкушението да посетим и намиращия се наблизо Соколски манастир. Това не беше нашето първо идване там. Просто, когато човек се намира толкова близо чувства някаква духовна потребност за пречистване. Криволичещият стръмен път, минаващ през вековна букова и дъбова гора под сами билото на Стара планина/ габровския Балкан/ ни отвежда в лоното на покоя, човешкото единение и размисъл. Цялата околност, чистия въздух, пропит с уханието на билки и вековност те изпълва с опиянение. Въпреки липсата ми на зрение силно почувствах оная неповторима красота, красота на покоя и човешка добродетел. Всяко движение, полъх на омая, песен на горските песнопойки, те окрилят и пораждат у теб мисли за какво ли не. Самият манастирски двор огласян от тихия ромон на чешмата, уханието на стотиците рози, миризмата на тамян, тихия молитвен шепот на двете монахини  и вековечност те карат да мислиш и преосмисляш всичко в живота, това за какво живеем, защо трябва да градим качества, да обичаме, да бъдем обичани  и уважаваме ближния, да сме далеч от конфликтите между хората, без да ги допускаме  и много още още. Дори без зрение човек сякаш се води от нещо неописуемо, вижда някак по своему и свише се ориентира в тая вековност.

Това е просто казано, красота в покоя.

инж. Р. Петков-организатор клуб

/Историческа справка/Габровският Соколски манастир "Успение Богородично"(наричан още Соколовски манастир) е основан през 1833 г. от Архимандрит Йосиф, известен по-късно в борбата за църковна автономия като униатски архиепископ Йосиф Соколски. Той дошъл тук от Троянския манастир заедно с йеромонах Агапий през 1833 година. До входа на близката пещера построили малка дървена църквица, а следващата година я съборили и на същото място, със средства и помощ на селяните от близките села Етъра и Нова махала, изградили днешният голям храм. Манастирската черква "Успение Богородично" 

Представлява красива еднокорабна, едноапсидна, еднокуполна сграда с две конхи и открит притвор , забележителен паметник на българската възрожденска архитектура. През 1862 поп Павел Зограф и синът му Никола от с. Шипка, Казанлъшко украсяват със стенописи наосът на църквата и обширната й нартика. Изографисването продължило през 1935 г., а през 1836 г. в манастира е открито килийно училище, а по-късно се превръща в образователен център, където учителствува Неофит Бозвели. Соколовският манастир взема активно участие и в националноосвободителните борби. На 31 юли 1856 г. в него се установява четата на Капитан дядо Никола, с намерение да го превърне в център на въстанието, а по време на Априлското въстание, на 1 май 1876 г., тук е сформирана четата на воеводата Цанко Дюстабанов. Васил Левски също е намерил подслон тук. По време на Руско-турската война манастирът е бил превърнат във военна болница. Малка музейна експозиция пази реликви от борбата за освобождение. 

В параклиса на манастира са запазени иконите на Св. Богородица и Иисус Христос, рисувани от Захари Зограф.В средата на двора ромоли уникална белокаменна чешма с осем чучура със соколи, за която се предполага че е построена през 1865 г. от майстор Кольо Фичето. 

Понастоящем манастирът е постоянно действащ и представлява комплекс от черква, жилищни и стопански сгради. Унищожените при пожари през 1918 г., 1924 г. и 1938 г. части на манастира са възстановени през периода 1980-1982 година. Манастирът е обявен за паметник на културата. 

Манастирът е живописно разположен по горното течение на река Янтра, високо сред северните склонове на Стара планина.
Надежди

Британски учени успяха за първи път да възстановят загубен слух с помощта на стволови клетки, съобщава Би Би Си, цитирайки публикация в сп.“Нейчър“. Учените са постигнали частично възстановяване на нервната тъкан, по която звуковите сигнали постъпват в мозъка. Изследванията са водени с хамстери, защото те възприемат звука в същия честотен диапазон, както и хората, за разлика от обикновените мишки, които чуват в диапазона на високите честоти. Използвани са били стволови клетки от човешки зародиш, които могат да се превръщат във всякакъв тип. Проф. Дейвид Мур от Медицинския център за изследване на слуха в Нотингам казва, че постигнатият резултат е впечатляващ. Но предупреждава, че повтарянето на този успех при хората може да се сблъска с трудности. Най-голямата от тях е да се имплантирана стволовата клетка на нужното място в ухото, което е много малко и трудно достижимо. Присаждането на стволови клетки, които се трансформират в клетки на слуховия нерв, ще реши проблема само на около 10% от хората, загубили слуха си вследствие атрофия на този нерв. По-често глухотата се предизвиква от увреждане на косъмчетата, които преобразуват звуковите колебания в електрохимически сигнали, постъпващи в главния мозък. Професор Мур смята, че за да се реши проблема с глухотата, от която страдат милиони хора на планетата е по-добре да се търси възможност за създаване и трансплантиране на копие на човешкото ухо.

Открит е нов механизъм за отслабване

Американците масово отслабват, но рекордът принадлежи на българин от Стара Загора. Лекарите алармират!  "Наднорменото тегло, освен многото болести, свързани с него, може да доведе до трайно деформиране на фигурата, в резултат на нарастването на костите, които се адаптират към телесната маса. Затлъстелите хора трябва възможно най-рано да започнат борбата с излишните килограми, защото по-късно вече може да няма връщане назад. Плосък корем  1. Гълтай корема. Най-доброто упражнение за корем е да държиш мускулите му стегнати колкото е възможно по-често.   2. Яж ябълки. Благодарение на тях червата работят по-бързо и по-ефикасно.   3. Избягвай бананите. Съдържат много скорбяла, която бързо образува мастни депа в организма.   4. Не пий вода по време на хранене. Течностите разреждат стомашните сокове и забавят храносмилането.   5. Не яж преди лягане. Не забравяй, че нощем организмът изгаря калориите няколко пъти по-бавно, отколкото денем. 

Вестниците отвъд океана пишат за значителни успехи при отслабването на пациенти с висока степен на затлъстяване. И всичко това благодарение на метод, разработен от диетолози от щата Минесота. Дори най-неподатливите на диети и физически упражнения мъже и жени отслабват с 10 до 12 килограма за месец, прилагайки този метод ,а именно метод на ускоряване на метаболизма. Може ли отслабването да бъде едновременно естествено, безопасно и много ефикасно? Силата на метода за отслабване се основава на най-важният компонент - Purpura Bacca (малки плодове от Южна Америка, имащи най-висок показател ORAC, който определя количеството антиоксиданти). Днес хранителният режим на повечето хора е напълно лишен от този важен за отслабването компонент. Хората, борещи се с наднормено тегло, прилагат нискокалорична диета, стараят се да ядат продукти, всеобщо смятани за здравословни и въпреки това не отслабват. Точно поради липсата на този компонент.  Този компонент стопява излишните мазнини.

In memoria
Напусна ни Петко Вълков. Един голям певчески талант, с широко сърце, отзивчив и предан човек, много критичен и самокритичен към неправдите,защитаващ доброто и хубавото, но не винаги разбран. Той създаде групата „Пей, сърце” при ССБ-Плевен, изискваше и поддържаше едно изключително високо певческо ниво за самодеен колектив, а това донесе на групата много и различни награди и грамоти. Като неин ръководител до 2008г. организираше изключителни изяви и представяния на сцените в Плевен, страната и българските телевизии.

Поклон.

